OpenLLM-France/wikimedia huggingface dataset:
# Alfredo Bryce Echenique

Alfredo Bryce Echenique (Lima, 1939ko otsailaren 19a - ) idazle peruarra da, bizirik dauden gaztelerazko idazlerik ezagunenen artean dagoena.
Parisko Unibertsitatean ikasi zuen Frantsesezko literatura, Latinoamerikako idazle arrakastatsuen garaian. Liburu ezagunena Un mundo para Julius da.

## Bibliografia hautatua
### Eleberriak

* 1970 – Un mundo para Julius
* 1977 – Tantas veces Pedro
* 1981 – La vida exagerada de Martín Romaña
* 1985 – El hombre que hablaba de Octavia Cádiz
* 1988 – La última mudanza de Felipe Carrillo
* 1990 – Dos señoras conversan
* 1995 – No me esperen en Abril
* 1997 – Reo de Nocturnidad
* 1998 – La Amigdalitis de Tarzán
* 2002 – El huerto de mi amada

### Ipuinak

* 1968 – Huerto cerrado
* 1974 - La felicidad, ja ja
* 1988 - Magdalena peruana y otros cuentos
* 1999 - Guía triste de París

## Ikus, gainera

* Gaztelaniazko literatura
* Amerikako literatura

## Kanpo estekak

* Datuak: Q734092
* Multimedia: Alfredo Bryce Echenique / Q734092
# Alfredo Di Stéfano

Alfredo Stéfano Di Stéfano Laulhé (Buenos Aires, 1926ko uztailaren 4a - Madril, 2014ko uztailaren 7a), La saeta rubia («gezi ilehoria») ezizenez, argentinar-espainiar futbolari eta entrenatzailea izan zen. 2000tik aurrera Real Madrileko ohorezko presidentea izan zen. Askoren ustez, munduko futbolaririk onenetakoa izan da.
River Platen eta Millonarios de Bogotán ibili ostean, Real Madril futbol taldean jokatu zuen 1949az geroztik. Bederatzi liga txapelketa, kopako bat eta Europako kopa 5 bider irabazi zituen futbol talde horretan. Argentina, Kolonbia, Espainia eta Kataluniarekin internazionala izan zen.

## Palmaresa
### Selekzioarekin

* Argentina
** Copa América: 1947

### Klubekin

* River Plate
** Lehen Maila: 1945, 1947
*** Hego Amerikako Kluben Txapelketa: 1948 (txapeldunordea)
* Millonarios
** Kolonbiako txapelketa: 1949, 1951, 1952,
** Kolonbiako Kopa: 1953
** Real Madrilen Urrezko Ezteien Kopa: 1952
** Kluben arteko Munduko Kopa txikia: 1953
* Real Madrid
** Lehen Maila: 1954, 1955, 1957, 1958, 1961, 1962, 1963, 1964
** Errege Kopa: 1962
** Europako Kopa: 1955–56, 1956–57, 1957–58, 1958–59, 1959–60
** Kontinente arteko Futbol Kopa: 1960
** Kluben arteko Munduko Kopa txikia: 1956
** Kopa Latinoa: 1955, 1957

## Erreferentziak

* ↑ Alfredo Di Stefano zendu da Eitb.com
* ↑ Lur entziklopedietatik hartua.
* Datuak: Q164546
* Multimedia: Alfredo Di Stéfano / Q164546
# Apollo 14

Apollo 14, teknikoki AS-509 deitua, AEBetako Apollo programaren zortzigarren misio eskifatua izan zen, Ilargiaren azalean pausatu zen hirugarrena.
1971ko urtarrilaren 31n Ilargira jaurti zen, Saturn 5 suziri bat erabiliz. Fra Mauro izeneko aldean ilargiratu zen, 3,7ºH 17,5M koordenatuetan. Tripulazioa honakoek osatzen zuten: Alan B. Shephard, Edgar Mitchell eta Stuart Roosak, azken hau zerbitzu eta aginte-modulua (CSM, "Kitti Hawk deitua) zegoelarik.
Ilargian egin zituzten espazio ibilaldietan, Shephard eta Mitchellek ALSEP izeneko estazio zientifikoa instalatu zuten eta Ilargiko 43kg harri eta hauts bildu zituzten, MET ibilgailua erabilita. Gainera, Ilargiaren barrualdeko elementuak aztertzeko, Saturn suziriaren hirugarren fasea Ilargiarekin talka egin zuen eta 13 leherkari jarri ziren, aurreko Apolo misioetan ipinitako sondek eta sismometroek datu interesgarriak hartuko zituztelakoan. Ekintza horrekin, Ilargia konposatzen duten elementuak sakonean aztertu ziren, eta lehen existitzen ez ziren konposatuak lortu.
Bitxitasun moduan, bertan utzi zuten pakete txiki bat, Biblia mikrofilm eran barruan zuena. Halaber, ezaguna da Alan Shephardek egin zuena: golf makila batekin pilota bat jaurti. Ildo beretik, Stuart A. Roosak, bere ekipaje pertsonalean 450 hazi eraman zituen, Ilargitik bueltatzean horien hazkundea nolakoa izango zen ikusteko. Hazi horietatik sortu ziren zuhaitzak Moon Trees izenarekin ezagunak izan dira. Misioa 1971ko otsailaren 9an amaitu zen, ontziak 34 ilargi orbita baino gehiago egin ostean.

## Kanpo estekak

* Datuak: Q178871
* Multimedia: Apollo 14 / Q178871
# Apollo 8

Apollo 8 Lurraren grabitazio-eremutik ihes egiteko abiadura adina lortu zuen tripulaturiko lehenengo hegaldia izan zen. Horrez gain, beste gorpu zerutar bateko grabitazio-eremuan sartu zen eta horretatik ihes egin zuen eta Lurrera beste gorpu zerutar bateko grabitazio-eremutik bizirik iritsi zen lehenengo hegaldi tripulatua bilakatu zen Apollo 8. Frank Borman komandantea, Jim Lovell aginte-moduluaren pilotuak eta Bill Anders ilargiratze-moduluaren gidaria osatzen zuten misioa. Haiek izan ziren Ilargiaren alde ezezaguna euren begiekin ikusi zuten lehenengo gizakiak. Saturn V koheteak jaurtitzen zuen lehenengo hegaldi tripulatua izan zen eta Apollo programaren tripulaturiko bigarren misioa.
Berez froga lurtar orbita baxuan ilargiratze-modulua frogatzean zetzan baina misioaren helburua aldatu egin zen anbizio handiko beste baten ordez: 1968ko abuztuan Ilargiaren inguruan orbitatzea. Aldaketa hau egokitutako ilargiratze-moduluaren jasotzea atzeratu zenean burutu zen. Misioaren eskema berriak eta langileen prozedura eta eskaera berriak ezohikoa zen entrenamendurako eta prestakuntzarako epe laburra ahalbideratu zuen. Honek talentu, denbora eta diziplina gehiago eskatzen zuen tripulazioarengandik.
1968ko abenduaren 21ean jazotako jaurtiketaren ostean, tripulazioak hiru egun behar izan zituen Ilargira iristeko. Hogei ordutan zehar satelitea hamar alditan orbitatu zuten ,eta bitartean, tripulazioak Gabon-gauean telebista emanaldia egin zuen Genesisaren lehenengo hamar bertsoak irakurriz. Tripulazioak irakurmenaren denbora antolatu zuen Lurra espazioaren handitasunean flotatzen ageri zen bistarekin bat egiteko. Momentu hartan, inoiz igorritako programarik ikusiena bilakatu zen. Apollo 8 misioaren arrakastak bidea lautu zuen Apollo 11 misioak John F. Kennedyk markatutako helburua bete zezan.

## Kanpo estekak

* Datuak: Q184201
* Multimedia: Apollo 8 / Q184201
# Apollo 9

Apollo 9 Apollo programaren bederatzigarren hegaldia izan zen. 1969ko martxoaren 3an jaurti zuten. Ilargiratze-moduluaren egiaztapena burutzeko arduraduna izan zen. Apollo programaren hirugarren misioa eskifatua bilakatu zen. Taldea James McDivittek komandantea, David. R. Scottek eta Russell L. Schweickartek osatzen zuten, zeinek astronautak Ilargiaren lurrazalean pausatu behar zituen bidaia-lekua erabili zuten.
Schweickartek espaziora irten zuen 37 minutuko egonaldia betez. Bertan Ilargirako jaitsieran erabili behar izango zen espazio jantzia probatu zuen, garaiko 100.000 dolar balio zuena.
150ºc-130 °C arteko tenperaturak jasateko gai ziren ekipamendu autonomo hauek 100.000 km/h abiaduran jaisten zuten mikrometeoritoen talka jasan behar zuten. Halaber, komunikazioak eta hiru ordurako bizi-sostengua (oxigenoa) bermatu behar zituen. Bestalde, Spider ilargiratze-moduluarekin muntaia perfektua lortu zen, Gumdrop aginte-modulutik urruntzen zelarik 160km-ko distantziara.
Azkenik, 1969ko martxoaren 13an itsasoratu zuen Lurraren inguruan 151 orbita osatu ostean eta 241 orduko hegaldia betez.

## Kanpo estekak

* Datuak: Q203651
* Multimedia: Apollo 9 / Q203651
# Apollo 17

Apollo 17 1972ko abenduaren 7an espaziora bidali zen Saturno 5 deritzon suziri batekin batera, Floridan. Ilargira astronautak bidaltzeko azken misioa izan zen. Misio hau gorabehera gabea izan zen, bakarrik atzerapen txikia izan zuen presurizazio errore baten ondorioz jaurtitzera zihoanean.
Eskifaia osatzen zuten gizonak hauek ziren: Eugene Cernan, honek beste bidaia batzuetan parte hartu izan du eta misioaren komandantea zen, eta besteak Harrison Schmitt geologo eta ilargi moduluaren pilotua eta Ronald Evans, aginte moduluaren pilotua. Eugene Cernan komandantea Ilargian izan den azken gizona da, bera eta bere laguna Challenger deritzon jaisteko moduluan jaitsi ziren espazio-ontzitik ilargira.
Ilargian diraun zuten denboraldian ilargiko harrien lagin ugari jaso zituzten. Gainera ASLEP deritzon gailuaz aparte beste aparatu bat instalatu zuten, ilargiaren lurrazpian ura bazegoen konprobatzeko.
Misio honek Ilargiaren lurreko eta Ilargiko harrien ezagupena izugarri handitu zuen, gainera Ilargiaren lurpeko mapa termikoa egitea lortu zen.
Misio hau normaltasun osoz bukatu zen Ozeano Pazifikoan 1972ko abenduaren 19an. 301 orduko bidaia izan zen.
Bidai honekin batera Apollo proiektua amaitu zen (12 gizon ilargian ipini eta 27 orbitatzea lortu zuena), bere helburu nagusia gizon bat gure satelite estazioan SESB baino lehenago ipintzea zen, eta lortu zuten.

## Misioaren insignia

Intsigniaren ezaugarririk nabarmenena Apollo eguzki jainko greziarraren irudia da, arrano amerikarraren irudikapenarekin atondua, arranoaren barra gorriak Estatu Batuetako banderan agertzen direnak islatuz. Barra gorrien gaineko hiru izar zuriek misioaren hiru tripulatzaileak irudikatzen dituzte. Atzeko planoan Ilargia, Saturno planeta eta galaxia edo nebulosa daude. Arranoaren hegalak Ilargia partzialki estaltzen du, gizakiak bertan duen presentzia iradokiz. Apoloren begiradak eta arranoaren mugimenduaren norabideak gizakiak espazioko helmuga gehiago esploratzeko duen asmoa biltzen du.

## Elementuak ontzian

Apollo 17ko tripulazioak Panamako bandera txiki bat eraman zuen Ilargira misioan. 1973an, Richard Nixon AEBetako presidenteak bandera eta Ilargi harkaitza eman zizkion Panamako gobernuari.

## Erreferentziak

* ↑ «Mission Insignias» history.nasa.gov (Noiz kontsultatua: 2020-12-07).
* 1 2 (Gaztelaniaz) «Así recuerdo la llegada del hombre a la Luna» Revista Ellas | Panamá 2019-07-26 (Noiz kontsultatua: 2020-12-07).

## Ikus, gainera

* Apollo programa

## Kanpo estekak

* Datuak: Q180971
* Multimedia: Apollo 17 / Q180971
# Apollo 7

Apollo 7, ofizialki AS-205 deitua, Ameriketako Estatu Batuen Apollo programaren lehenbiziko misio eskifatua izan zen.
1968ko urriaren 11an jaurti zen, Saturno I-B bektorearen bidez, Walter M. Schirra (komandantea), Donn F. Eisele eta Walter Cunningham barnean zeramatzan ontzia. Ontzia aparkatze orbitan (230-285kmko altueran) jarri zen, eta Lurraren inguruan osatutako 163 orbitetan aginte eta zerbitzu-moduluaren eta komunikazio-sistemen funtzionamendua aztertu zen.
Era berean, Saturn kohetearen hirugarren fasearekin espazio ahokatzea probatu zen, 15 metroko distantziara hurbildu zelarik, era honetan ilargiratze-moduluarekiko lotura simulatuz. Hegaldian zehar motore nagusia zortzi alditan piztu zen ibilbidean zuzenketak egiteko. Halaber, estrainekoz maniobra hauek telebistaz eman ziren, eta Lurran milioika pertsonek ikusteko aukera izan zuten.
10 egunen buruan, 1968ko urriaren 22an, iragarritako lekutik 13 kmra itsasoratu zen ontzia. USS Essex itsasontziak jaso zuen. Hegaldiak 260 ordu, 8 minutu eta 58 segundo iraun zuen.

## Bitxikeriak

Antza denez, hegaldian zehar astronautek hotzeria garatu zuten eta mukiak zeriotela egon ziren etengabe. Horrez gain, kosmonauten umore-zentzu kaskarrak Lurreko kontrol teknikoekin eztabaidan eta borrokan egotea eragin zuen. Harrezkero, esan ohi da NASAk balizko hurrengo misioetatik banatu zituela.

## Kanpo estekak

* (Ingelesez) The Apollo 7 Flight Journal
* Datuak: Q188486
* Multimedia: Apollo 7 / Q188486
# Apollo Automobil

Apollo Automobil (lehen Gumpert Sportwagenmanufaktur izenez ezaguna) Denkendorf-en duen kirol-automobilen fabrikatzaile alemaniarra da. Roland Gumpertek, 2004an Gumpert Sportwagenmanufaktur sortu zuenak, behin Audi Sport-eko zuzendari kargua izan zuen. Haren zuzendaritzapean, Audik guztira 25 Munduko Rally Txapelketako rally eta lau Munduko Rally Txapelketa irabazi zituen.

## Erreferentziak

* ↑ Dream on ...(Audi Sport the production version of Apollo supercar). .
* ↑ «gumpert_english» gumpert.de.
* ↑ «Gumpert Car» x3mcars.

## Kanpo estekak

* Datuak: Q688366
* Multimedia: Gumpert / Q688366
# Apollo 16

Apollo 16, AS-511 izen teknikoa hartu zuena, Apollo programaren hamaseigarren bidaia izan zen.
Ilargirako bidea hartu zuen bosgarren misio tripulatua 1972ko apirilaren 16an jaurti zen, Saturn 5 jaurtitzailea erabilita. Ilargiko 8,6ºH 15,5ºE koordenatuetan kokatu zen. Tripulazioa John W. Young komandanteak, Ken Mattinglyk eta Charles Dukek osatzen zuten. Ilargiratze moduluak "Orión" izena hartu zuen. Cayley izeneko lautadetan egon ziren, Apollo 11ren Lasaitasunaren Itsasotik 240 kilometro hego-mendebaldera. Ilargian eman zuten denboran hiru esplorazio periodo egin zituzten: 7 ordu eta 11 minutuko EVA-1, 7 ordu eta 23 minutuko EVA-2 eta bost ordu eta 40 minutuko EVA-3a. Hiru esplorazio horietan rover-arekin ilargiko materialaren muestrak hartu ziren, guztira 98kg hartuta. Bestalde, ALSEP izeneko estazio zientifikoa eraiki zuten eta mota askotako argazki kamerak erabilita - ultramore kamerak, kamera panoramikoak, kartografia kamerak - 14.000 argazki inguru atera ziren.
Youngek nahigabe apurtu zuen kable baten ondorioz, ezin izan zen Ilargiaren tenperatura eta fluxu termikoa neurtuko zuen esperimentua egin. Halaber, froga sismikoak egiteko morteroak 19 aldiz tirokatu zuen baina LEM izeneko igotze moduluak ezin izan zuen Ilargian inpakturik egin. Astronautak Ilargian ziharduten bitartean, Ken. Mattinglyk "Casper" izeneko modulu mandua gidatu zuen. Horrez gain, Mattinglyk kamera kartografikoekin argazkiak ateratzeaz arduratu zen. Apollo 16a 3 egun, 9 ordu eta 39 minutu eman zituen espazioan, eta, Lurrera bueltatu baino lehen, azpisatelite txiki bat jarri zuten orbitan argazkiak atera zezan. Subsatelite hura Mattinglyk jaso zuen ordu bat eta 24 minutu iraun zuen espazio irteera batean. Espazio-ontzia Ozeano Barean itsasoratu zen 1972ko apirilaren 27an. Bidaiak 265 ordu, 51 minutu eta 5 segundo iraun zuen, orbitari 64 buelta eman ondoren eta "Ticonderoga" hegazki-ontziak jaso zuela.

## Kanpo estekak

* Datuak: Q188168
* Multimedia: Apollo 16 / Q188168
# Apollo 13 (filma)

Apollo 13 (euskaraz Apolo 13) 1995eko Ron Howard estatubatuar zinema zuzendariaren historia drama filma bat da. Apolo 13a ilargirako misioaren espazio-bidai gorabeheratsua kontatzen du, misio horretako partaidea izan zen Jim Lovell astronauta eta Jeffrey Kluger idazlearen Lost Moon ("Ilargian galdurik") liburuan oinarritua dagoelarik. Bertan, Tom Hanks, Kevin Bacon, Bill Paxton, Gary Sinise eta Ed Harris aktoreek antzeztu zuten.
Filma honek bederatzi Oscar Sarietarako izendapenak jaso eta bi irabazi zituen: Muntatze onenaren Oscar Saria (Mike Hill eta Daniel P. Hanley) eta Soinu onenaren Oscar Saria (Rick Dior, Steve Pederson, Scott Millan eta David MacMillan).

## Argumentua

Oharra: Atal honek istorio osoa edo amaiera argitzen du.
1970. urtea, AEB. NASAk James Lovell (Tom Hanks), Jack Swigert (Kevin Bacon) eta Fred Haise (Bill Paxton) hautagaiak Ilargira joango den hurrengo estatubatuar espazio-bidaiarako aukeratu berri ditu, Apolo 13. Bidai horretan zehar ustekabeko leherketa batek kalte larriak sortu eta espaziontzia Lurretik urrunduaraziko du, gizateri osoa hiru astronauta horien zoriaz eta Lurera bizirik itzultzeko burutuko duten borrokaz adi-adi egongo da. Benetazko istorio edo drama hau misio honetako hiru astronautetako bat izan zen James A. Lovellen ikuspuntutik kantatzen da (filmean Tom Hanks aktoreak antzeztua), bera eta espazioan galdutako beste bi kideen ahalegina erakusten da, bitartean NASA milaka pertsonek eta AEBtako gobernuak erlojuaren aurkako lasterketa batean hiru astronautak Lurera bizirik ekartzeko haiei laguntzen ahaleginduko direlarik.

## Aktoreak

| Aktorea | Pertsonaia |
| Tom Hanks | Jim Lovell |
| Bill Paxton | Fred Haise |
| Kevin Bacon | Jack Swigert |
| Gary Sinise | Ken Mattingly |
| Ed Harris | Gene Kranz |
| Kathleen Quinlan | Marilyn Lovell |
| David Andrews | Pete Conrad |
| Max Elliott Slade | Lovellen seme zaharrena, James (Jay) |

## Kanpo estekak

* Apollo 13 filmaren IMDBko fitxa irakurgai (Ingelesez)
* Apollo 13 filmaren trailer edo iragarkia ikusgai (Ingelesez)
* Datuak: Q106428
* Multimedia: Apollo 13 (film) / Q106428
# Apollo 15

Apollo 15, AS-510 ofizialki deitua, Apollo programaren hamabosgarren hegaldia izan zen.
1971ko uztailaren 26an jaurti zen, Saturn 5 kohete baten bidez, ilargira bidean. J motako lehenengo misioa bilakatu zen 14 egungo bidaiak egiteko prest zegoen ontzia baitzen. Ilargiaren inguruko hamabigarren orbitan, jaitsiera-moduluak ilargiratzea lortu zuen 26,08º N 3'66º E koordenatuetan, Hadley-Apeninoetako lurraldeko puntu teorikotik ehun bat metrora, Mare Imbriumean. David Scott komandanteak eta James Irwinek lortu zuten satelitearen lurraldea pausatzea saiakera honetan. Ilargiratu ostean, Scottek lurrazalaren azterketa egin zuen ilargiratze-moduluaren goiko eskotila 33 minututan zehar. Falcon modulutik jeitsi ostean, Scott eta Irwin astronautek estrainekoz LRVa (Ilargiko Ibilgailu Esploratzailea edo Lunar Roving Vehicle) erabili zuen. Boeing konpainiak eta General Motorsen Delco Electronics enpresak fabrikatu zuten Ilargiaren gainazalean zehar 27,9 km ibii zituen ibilgailua
Satelitean 77 ordu eta 55 minutuko egonaldian, astronautek 18 ordu eta 35 minutu aprobetxatu zituzten hiru ibilaldi egiteko, EVA (Extra Vehicular Activity) zeritzona:
* Lehenengo irteerak (EVA-1) 6 ordu eta 32 minutuko ibilaldia bete zuen Hadley arrailaren ertzean roverrak. Bertan, estazio zientifikoa kokatu zuen, ALSEP deritzona. Halaber, gainazala ikertu zen tenperatura, bero-fluxua eta eroankortasun termikoa erregistratzeko.
* Bigarren ibilaldiak (EVA-2) 7 ordu eta 13 minutuko iraupena eduki zuen. Ibiltze honetan, Apenino mendikatearen aurrean gainazala ikertu zen eta era askotariko 46 kilogramo harri bildu ziren.
* Hirugarren paseoak (EVA-3) 4 ordu eta 50 minutu iraun zuen eta ALSEP estazioarekin esperimentuak egiteko balio izan zuen. Ibilialdia amaitzeko Hadley arraila ikertzen jarraitu zuten astronautek.
Ilargiaren gainazalatik alde egin baino lehenago, ilargiar harrien lagin gehiago bildu zituzten 88 kg-ko bilduma osotuz. Horrez gain, tresneri geofisikoari bigarria kendu zitzaion, guztiz 549 kg material satelitearen lurzoruan utziz. Bertan kokatu ziren tresnen artean, entseguetan edo espazio hegaldietan hildako 14 estatubatuar eta sobietar kosmonauten izenak grabaturik zituen plaka esanguratsua da. Aireratzea estreinakoz igorri zen telebistatik roverrean (LRV) kokatutako kameratik.
Scott eta Irwinek ilargiaren gainazala ikertzen zuten bitartean, Alfred Wordenek Endeavour ezizena zuen aginte-moduluan (CM) esperimentu eta argazki gehiago atera zituen izpi X eta gamma kamerekin. Halaber, orbitan jarri zuen azpisatelite bat argazkiak ateratzeko, eta itzuleran espaziora irten zen (Lurratik 315.423 km-ra) EVA bat filmatu zuen 38 minutuko argazki-pelikula biltzeko. 1971ko abuztuaren 7an misioa amaitu zen astronautak barnean zeramatzan espazio ontziak itsasoratu Ozeano Barean itsasoratu zuenean. Okinawa helikoptero-ontziak batu zituen, Ilargiaren inguruan 74 orbita eta 295 ordu, 11 minutu eta 53 segundoko iraupenako bidaia osatu zuten astronautei.

## Kanpo estekak

* Datuak: Q194068
* Multimedia: Apollo 15 / Q194068
# Amy Sequenzia

Amy Sequenzia estatubatuar poeta, blogari eta pertsona autisten eskubideen aldeko ekintzailea da.

## Bizitza

Autista izateaz gain, epilepsia, garuneko paralisia, dispraxia eta insomnioa ditu. Ez du ahoz hitz egiten.
Blog bat dauka Autism Women's Network sarean. Gainera, poesia idazten du.
Autistic Self Advocacy Network eta Florida Alliance for Assistive Services and Technology erakundeetako kidea da. Neuroaniztasunaren eta autisten eskubideen aldeko mugimenduetan parte hartzen du eta autismoaren eredu medikoa kritikatzen du. Pertsona autistak «sendatzeko» saiakeren aurka dago, autismoa nortasunaren parte banaezina dela uste baitu.
Ez du «autismoa duen pertsona» esamoldea erabiltzen eta ingelesez «autista» hitza letra larriz idazten du, identitatea baita.

## Erreferentziak

* 1 2 3 (Ingelesez) Zurcher, Ariane. «An Interview With Amy Sequenzia, a Non-Speaking Autistic Writer and Poet» Huffington Post 2012-11-09 (Noiz kontsultatua: 2023-10-12).
* ↑ (Ingelesez) Sequenzia, Amy. «My Uncooperative Body» Autism Women's Network 2013-10-28 jatorrizkotik artxibatua (artxibatze data: 2015-10-06) (Noiz kontsultatua: 2023-10-12).
* ↑ (Ingelesez) Sequenzia, Amy. «Amy Sequenzia» Autism Women's Network jatorrizkotik artxibatua (artxibatze data: 2016-02-11) (Noiz kontsultatua: 2023-10-12).
* ↑ (Ingelesez) Sequenzia, Amy. «My Voice, My Life : A Poem by Amy Sequenzia» Ollibean jatorrizkotik artxibatua (artxibatze data: 1998-11-30) (Noiz kontsultatua: 2023-10-12).
* ↑ (Ingelesez) «Leadership» Autistic Self Advocacy Network jatorrizkotik artxibatua (artxibatze data: 2012-04-11) (Noiz kontsultatua: 2023-10-12).
* ↑ (Ingelesez) «BoardMembers» Florida Alliance for Assistive Services and Technology jatorrizkotik artxibatua (artxibatze data: 1998-11-30) (Noiz kontsultatua: 2023-10-12).
* 1 2 (Ingelesez) Parker, Sydney. «Autism: does ABA therapy open society's doors to children, or impose conformity?» The Guardian 2015-03-20 (Noiz kontsultatua: 2023-10-12).
* ↑ (Ingelesez) Perry, David M. «Fix the charity that wants to ‘fix’ autism» Aljazeera America 2015-10-09 jatorrizkotik artxibatua (artxibatze data: 2016-03-04) (Noiz kontsultatua: 2023-10-12).

## Kanpo estekak

* Datuak: Q21066188
# Amy Wong

Amy Wong Futurama telesaileko pertsonaia nagusi bat da.

## Istorioa

Marteko familia dirudun bateko alaba bakarra da. Planet Expressen ingeniari bezala lan egiten du. Kif Krokeren neska-laguna da.

## Kanpo estekak

* Datuak: Q1990492
* Multimedia: Amy Wong / Q1990492
# Amyema

Amyema Malaysian eta Australian garatzen diren zuhaixka erdi parasitoen generoa da. 90 espezie inguru ditu.

## Aukeratutako espezieak

* Amyema benthamii (Blakely) Danser
* Amyema betchei (Blakely) Danser
* Amyema bifurcata (Benth.) Tiegh.
* Amyema biniflora Barlow
* Amyema brassii Barlow
* Amyema brevipes (Tiegh.) Danser
* Amyema cambagei (Blakely) Danser
* Amyema congener (Sieber ex Schult. & Schult.f.) Tiegh.
* Amyema conspicua (F.M.Bailey) Danser
* Amyema dolichopoda Barlow
* Amyema duurenii Barlow
* Amyema eburna (Barlow) Barlow
* Amyema fitzgeraldii (Blakely) Danser
* Amyema gaudichaudii (DC.) Tiegh.
* Amyema gibberula (Tate) Danser
* Amyema glabra (Domin) Danser
* Amyema haematodes (O.Schwarz) Danser
* Amyema herbertiana Barlow
* Amyema hilliana (Blakely) Danser
* Amyema linophylla (Fenzl) Tiegh.
* Amyema lucasii (Blakely) Danser
* Amyema mackayensis (Blakely) Danser
* Amyema maidenii (Blakely) Barlow
* Amyema melaleucae (Lehm. ex Miq.) Tiegh.
* Amyema microphylla Barlow
* Amyema miquelii (Lehm. ex Miq.) Tiegh.
* Amyema miraculosa (Miq.) Tiegh.
* Amyema nestor (S.Moore) Danser
* Amyema pendula (Sieber ex Spreng.) Tiegh.
* Amyema preissii (Miq.) Tiegh.
* Amyema quandang (Lindl.) Tiegh.
* Amyema quaternifolia Barlow
* Amyema queenslandica (Blakely) Danser
* Amyema sanguinea (F.Muell.) Danser
* Amyema seemeniana (K.Schum.) Danser
* Amyema subcapitata Barlow
* Amyema tetraflora (Barlow) Barlow
* Amyema tetrapetala (Danser) Barlow
* Amyema thalassia Barlow
* Amyema tridactyla Barlow
* Amyema tristis (Zoll.) Tiegh.
* Amyema verticillata (Merr.) Danser
* Amyema villiflora (Domin) Barlow
* Amyema whitei (Blakely) Danser

## Kanpo estekak

* Datuak: Q246382
* Multimedia: Amyema / Q246382
* Espezieak: Amyema